«Մոտավորապես 1.5 միլիարդ դրամի գումար է անհրաժեշտ մի շարք նախագծեր իրականացնելու համար՝ ամֆիթատրոն, ուրարտական խոհանոց, միջնաբերդ, ավտոկանգառներ, ընդունելության սրահներ, սրճարան և այլն: Ցանկանում ենք վերականգնել նաև ռազմակառքերը: Մենք վերականգնում ենք ուրարտական տների ձևերը: Պեղել ենք ուրարտական տներ, որոնք վերակառուցում ենք՝ իր ներքին բակով, թոնիրով: Գտել ենք խաղողի տեսակներ, որոնք մինչ օրս կան.օրինակ՝ «Ոսկեհատ»-ը: Հիմա եթե դրանից գինի պատրաստենք, մտովի կգնանք ուրարտական ժամանակաշրջան: Մենք սափորների մեջ սալորի ու ձավարի հետ հայտնաբերել ենք գառան ոսկոր: Հնագիտության ինստիտուտում կա հատուկ բաժին, որտեղ վերականգնում են հնագույն ուտեստները, ու եթե տան մեզ բաղադրատոմսերը, կարող ենք դրանք մատուցել: Այս ամենը ոչ նյութական մշակութային ժառանգություն է: Ունենք նաև վիրտուալ Ուրարտուի ստեղծման գաղափար, որի համար մոտ 8 միլիոն դոլար է անհրաժեշտ, սարքավորումները թանկ են»: